nibzard/narodne-novine-full-text-markdown huggingface dataset:
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Slovačke Republike - regije Banska

### NN 148/1998 (16.11.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Slovačke Republike - regije Banska

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ SLOVAČKE REPUBLIKE - REGIJE BANSKA BYSTRICA, HLOHOVEC, ILAVA, KOMARNO, KRUPINA, LEVICE, NITRA, NOVE MESTO NAD VAHOM, NOVE ZAMKY, PARTIZANSKE, RIMAVSKA SOBOTA, TOPOLžČANY, ZARNOVICA, ZIAR NAD HRONOM I ZVOLEN**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Slovačke Republike - regije Banska Bystrica, Hlohovec,
Ilava, Komarno, Krupina, Levice, Nitra, Nove Mesto nad Vahom, Nove Zamky,
Partizanske, Rimavska Sobota, Topolžčany, Zarnovica, Ziar nad Hronom i
Zvolen.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Slovačke Republike
- regije Banska Bystrica, Hlohovec, Ilava, Komarno, Krupina, Levice, Nitra,
Nove Mesto nad Vahom, Nove Zamky, Partizanske, Rimavska Sobota, Topolžčany,
Zarnovica, Ziar nad Hronom i Zvolen.

Zabrana iz točke I, stavka I. ove naredbe ne odnosi se na proizvode
domaći i divljih svinja namijenjene ljuskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 700C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Slovačke Republike - regije Banska Bystrica, Komarno, Krupina, Levice,
Nitra, Nove Mesto nad Vahom, Nove Zamky, Partizanske, Rimavska Sobota,
Zarnovica, Ziar nad Hronom i Zvolen ("Narodne novine" br. 137/97).

III.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/98-01/81
Urbroj: 525-01-98-1
Zagreb, 5. studenoga 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 148/1998-1834
## Odluka o prestanku zastupničkog mandata i početku obnašanja zastupničkog mandata zamjenika zastupnika

### NN 149/1998 (17.11.1998.), Odluka o prestanku zastupničkog mandata i početku obnašanja zastupničkog mandata zamjenika zastupnika

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 6. i 8. Zakona
o izborima zastupnika u Sabor Republike Hrvatske ("Narodne novine", br.
22/92., 1/93., 11/94., 68/95. i 108/96.), Zastupnički dom Hrvatskoga državnog
sabora na sjednici 11. studenoga 1998., donio je

## **ODLUKU**

### **O PRESTANKU ZASTUPNIČKOG MANDATA I POČETKU OBNAŠANJA ZASTUPNIČKOG MANDATA ZAMJENIKA ZASTUPNIKA**

Utvrđuje se da 11. studenoga 1998. prestaje zastupnički mandat NIKICI
VALENTIĆU, zastupniku u Zastupničkom domu Hrvatskoga državnog sabora i
da 11. studenoga 1998. zastupnički mandat započinje obnašati zamjenik zastupnika
NEVIO ŠETIĆ.

Klasa: 013-03/98-01/02
Zagreb, 11. studenoga 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 149/1998-1836
## Odluka o izboru člana Odbora za unutarnju politiku i nacionalnu sigurnost Zastupničkog doma Hrvatskoga državnog sabora

### NN 149/1998 (17.11.1998.), Odluka o izboru člana Odbora za unutarnju politiku i nacionalnu sigurnost Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 65. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 12. studenoga 1998., donio je

## **ODLUKU**

### **O IZBORU ČLANA ODBORA ZA UNUTARNJU POLITIKU I NACIONALNU SIGURNOST ZASTUPNIČKOG DOMA HRVATSKOGA DRŽAVNOG SABORA**

Za člana Odbora za unutarnju politiku i nacionalnu sigurnost Zastupničkog
doma Hrvatskoga državnog sabora bira se STIPE ĆALETA.

Klasa: 080-02/98-03/35
Zagreb, 12. studenoga 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 149/1998-1837
## Odluka o izboru člana Odbora za zakonodavstvo Zastupničkog doma Hrvatskoga državnog sabora

### NN 149/1998 (17.11.1998.), Odluka o izboru člana Odbora za zakonodavstvo Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

Na temelju članka 80. Ustava Republike Hrvatske i članka 61. Poslovnika
Zastupničkog doma Hrvatskoga državnog sabora, Zastupnički dom Hrvatskoga
državnog sabora na sjednici 12. studenoga 1998., donio je

## **ODLUKU**

### **O IZBORU ČLANA ODBORA ZA ZAKONODAVSTVO ZASTUPNIČKOG DOMA HRVATSKOGA DRŽAVNOG SABORA**

Za člana Odbora za zakonodavstvo Zastupničkog doma Hrvatskoga državnog
sabora bira se NEVIO ŠETIĆ.

Klasa: 080-02/98-03/39
Zagreb, 12. studenoga 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 149/1998-1838
## Odluka o zahtjevu za zaštitu protiv Odluke Državnog sudbenog vijeća od 7. listopada 1998.

### NN 149/1998 (17.11.1998.), Odluka o zahtjevu za zaštitu protiv Odluke Državnog sudbenog vijeća od 7. listopada 1998.

# **ŽUPANIJSKI DOM HRVATSKOGA DRŽAVNOG SABORA**

Na temelju članka 81. Ustava Republike Hrvatske i članka 26. Zakona
o Državnom sudbenom vijeću ("Narodne novine" br. 58/93.) Županijski dom
Hrvatskoga državnog sabora na XXI. sjednici održanoj 10. studenoga 1998.,
donio je

## **ODLUKU**

### **O ZAHTJEVU ZA ZAŠTITU PROTIV ODLUKE DRŽAVNOG SUDBENOG VIJEĆA OD 7. LISTOPADA 1998.**

I.

Potvrđuje se Odluka Državnog sudbenog vijeća Broj: I DP-2/1998. od 7.
listopada 1998. o razrješenju dr. Krunislava Olujića dužnosti predsjednika
i suca Vrhovnog suda Republike Hrvatske i odbija zahtjev za zaštitu dr.
Krunislava Olujića kao neosnovan, jer je Državno sudbeno vijeće pravilno
i potpuno utvrdilo činjenično stanje i ispravno primijenilo Zakon.

II.

Na temelju članka 9. Zakona o Državnom sudbenom vijeću dr. Krunislavu
Olujiću prestaje dužnost u Državnom sudbenom vijeću.

III.

Ova Odluka objavit će se u "Narodnim novinama".

Klasa: 114-04/96-01/01
Zagreb, 10. studenoga 1998.

ŽUPANIJSKI DOM
HRVATSKOGA DRŽAVNOG SABORA

Predsjednica
Županijskog doma
Hrvatskoga državnog sabora
**prof. dr. Katica Ivanišević,** v. r.

Odluka, NN 149/1998-1839
## Odluka o postavljenju Tvrtka Andrije Mursala izvanrednog i opunomoćenog veleposlanika Republike Hrvatske u Južnoafričkoj Republici i za izvanrednog i opunomoćenog veleposlanika Republike Hrvatske u Re

### NN 149/1998 (17.11.1998.), Odluka o postavljenju Tvrtka Andrije Mursala izvanrednog i opunomoćenog veleposlanika Republike Hrvatske u Južnoafričkoj Republici i za izvanrednog i opunomoćenog veleposlanika Republike Hrvatske u Re

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam TVRTKA ANDRIJU MURSALA izvanrednog i opunomoćenog veleposlanika
Republike Hrvatske u Južnoafričkoj Republici i za izvanrednog i opunomoćenog
veleposlanika Republike Hrvatske u Republici Mozambik, sa sjedištem u Pretoriji.

Ova Odluka stupa na snagu danom donošenja.

Broj: 081-98-2028/1
Zagreb, 11. studenoga 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 149/1998-1840
## Odluka o dopuni Odluke o produženju roka za naplatu izvoza robe i usluga iz članka 47. stavka 1. Zakona o osnovama deviznog sustava, deviznog poslovanja i prometu zlata

### NN 149/1998 (17.11.1998.), Odluka o dopuni Odluke o produženju roka za naplatu izvoza robe i usluga iz članka 47. stavka 1. Zakona o osnovama deviznog sustava, deviznog poslovanja i prometu zlata

# **VLADA REPUBLIKE HRVATSKE**

Na temelju članka 47. stavka 2. Zakona o osnovama deviznog sustava,
deviznog poslovanja i prometu zlata ("Narodne novine", br. 91A/93 i 36/98),
Vlada Republike Hrvatske je na sjednici održanoj 12. studenoga 1998. godine,
donijela

## **ODLUKU**

### **O DOPUNI ODLUKE O PRODUŽENJU ROKA ZA NAPLATU IZVOZA ROBE I USLUGA IZ ČLANKA 47. STAVKA 1. ZAKONA O OSNOVAMA DEVIZNOG SUSTAVA, DEVIZNOG POSLOVANJA I PROMETU ZLATA**

I.

U Odluci o produženju roka za naplatu izvoza robe i usluga iz članka
47. stavka 1. Zakona o osnovama deviznog sustava, deviznog poslovanja i
prometu zlata ("Narodne novine", broj 85/94) iza točke I. dodaje se nova
točka II. koja glasi:

"Iznimno potraživanja po osnovi izvoza robe i usluga u zemlje Zajednice
nezavisnih država (Armeniju, Azerbajdžan, Bjelarusiju, Gruziju, Kazakstan,
Kirgistan, Moldovu, Rusku Federaciju, Tadžikistan, Turkmekistan, Ukrajinu
i Uzbekistan) domaće pravne osobe dužne su naplatiti u roku od 180 dana
od dana kada je roba izvezena, odnosno usluga obavljena.

Potraživanja nastala prije datuma stupanja na snagu ove Odluke domaće
pravne osobe dužne su naplatiti u roku od 270 dana."

II.

Dosadašnja točka II. postaje točka III.

III.

Ova Odluka stupa na snagu danom objave u "Narodnim novinama".

Klasa: 450-08/93-01/06
Urbroj: 5030116-98-1
Zagreb, 12. studenoga 1998.

Predsjednik
**mr. Zlatko Mateša,** v. r.

Odluka, NN 149/1998-1841
## Odluka o izmjeni Odluke o davanju suglasnosti Vlade Republike Hrvatske za sklapanje Ugovora o kreditu za građenje državne ceste Solin-Klis

### NN 149/1998 (17.11.1998.), Odluka o izmjeni Odluke o davanju suglasnosti Vlade Republike Hrvatske za sklapanje Ugovora o kreditu za građenje državne ceste Solin-Klis

# **VLADA REPUBLIKE HRVATSKE**

Na temelju članka 10. Zakona o kreditnim poslovima s inozemstvom ("Narodne
novine", br. 43/96) i članka 41. Zakona o izvršavanju Državnog proračuna
Republike Hrvatske za 1998. godinu ("Narodne novine", br. 141/97 i 90/98),
Vlada Republike Hrvatske je na sjednici održanoj 29. listopada 1998. godine
donijela

## **ODLUKU**

### **O IZMJENI ODLUKE O DAVANJU SUGLASNOSTI VLADE REPUBLIKE HRVATSKE ZA SKLAPANJE UGOVORA O KREDITU ZA GRAĐENJE DRŽAVNE CESTE SOLIN-KLIS**

I.

U Odluci o davanju suglasnosti Vlade Republike Hrvatske za sklapanje
Ugovora o kreditu za građenje državne ceste Solin - Klis, klasa: 340-03/97-01/07,
urbroj: 5030115-97-1, od 11. prosinca 1997. godine, mijenja se tekst:

- u nazivu dodaju se riječi "i dionice Autoceste Rijeka-Zagreb",

- u točki I. iza riječi Solin-Klis dodaje se tekst: "i dionice Autoceste
Rijeka-Zagreb,

- iza teksta: "260 milijuna ATS u protuvrijednosti u DEM" dodaju se
riječi: "od čega oko 130 milijuna ATS za cestu Solin-Klis, a oko 130 milijuna
za dionice Autoceste Rijeka-Zagreb".

II.

Ovlašćuje se Ministarstvo financija da sukladno odobrenim izmjenama
u točki I. ove Odluke sklopi dodatke i izmjene Ugovora o zajmu sa stranim
kreditorom kao i da uskladi svu ostalu dokumentaciju za realizaciju korištenja
ostatka zajma ATS 130 milijuna za izgradnju dionica Autoceste Rijeka-Zagreb.

III.

Ova odluka stupa na snagu danom donošenja.

Klasa: 340-03/97-01/07
Urbroj: 5030116-98-1
Zagreb, 29. listopada 1998.

Predsjednik
**mr. Zlatko Mateša,** v. r.

Odluka, NN 149/1998-1842
## Rješenje o imenovanju direktora Direkcije za nadzor društava za osiguranje

### NN 149/1998 (17.11.1998.), Rješenje o imenovanju direktora Direkcije za nadzor društava za osiguranje

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 59. stavka 1. Zakona o osiguranju ("Narodne
novine", broj 46/97 - pročišćeni tekst), Vlada Republike Hrvatske je na
sjednici održanoj 12. studenoga 1998. godine donijela

## **RJEŠENJE**

### **O IMENOVANJU DIREKTORA DIREKCIJE ZA NADZOR DRUŠTAVA ZA OSIGURANJE**

Imenuje se JURE BRAJKOVIĆ direktorom Direkcije za nadzor društava za
osiguranje.

Klasa: 080-02/98-01/190
Urbroj: 50304/2-98-01
Zagreb, 12. studenoga 1998.

Predsjednik
**mr. Zlatko Mateša,** v. r.

Rješenje, NN 149/1998-1843
## Rješenje o razrješenju članova Upravnog odbora Direkcije za nadzor društava za osiguranje

### NN 149/1998 (17.11.1998.), Rješenje o razrješenju članova Upravnog odbora Direkcije za nadzor društava za osiguranje

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 58. stavka 1. Zakona o osiguranju ("Narodne
novine", broj 46/97 - pročišćeni tekst), Vlada Republike Hrvatske je na
sjednici održanoj 12. studenoga 1998. godine donijela

## **RJEŠENJE**

### **O RAZRJEŠENJU ČLANOVA UPRAVNOG ODBORA DIREKCIJE ZA NADZOR DRUŠTAVA ZA OSIGURANJE**

Razrješuju se dužnosti članovi Upravnog odbora Direkcije za nadzor društava
za osiguranje:

- JASNA BORIĆ

- JOSIP VRESK

- mr. NIKO RAIČ

- BRANKO ZEKAN

- MILAN POTKONJAK.

Klasa: 080-02/98-02/80
Urbroj: 50304/2-98-01
Zagreb, 12. studenoga 1998.

Predsjednik
**mr. Zlatko Mateša,** v. r.

Rješenje, NN 149/1998-1844
## Rješenje o imenovanju članova Upravnog odbora Direkcije za nadzor društava za osiguranje

### NN 149/1998 (17.11.1998.), Rješenje o imenovanju članova Upravnog odbora Direkcije za nadzor društava za osiguranje

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 58. stavka 1. Zakona o osiguranju ("Narodne
novine", broj 46/97 - pročišćeni tekst), Vlada Republike Hrvatske je na
sjednici održanoj 12. studenoga 1998. godine donijela

## **RJEŠENJE**

### **O IMENOVANJU ČLANOVA UPRAVNOG ODBORA DIREKCIJE ZA NADZOR DRUŠTAVA ZA OSIGURANJE**

Za članove Upravnog odbora Direkcije za nadzor društava za osiguranje
imenuju se:

- DUBRAVKA ŠKARABOT

- VLATKA ZAVRŠKI

- ANTE LUI

- dr. IVAN PAVIĆ

- DOLORES MIJATOVIĆ.

Klasa: 080-02/98-01/191
Urbroj: 50304-2-98-01
Zagreb, 12. studenoga 1998.

Predsjednik
**mr. Zlatko Mateša,** v. r.

Rješenje, NN 149/1998-1845
## Rješenje o razrješenju člana i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

### NN 149/1998 (17.11.1998.), Rješenje o razrješenju člana i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 31. stavka 2. Zakona o poljoprivrednom zemljištu
("Narodne novine", br. 54/94 - pročišćeni tekst, 48/95 i 19/98), Vlada
Republike Hrvatske je na sjednici održanoj 12. studenoga 1998. godine donijela

## **RJEŠENJE**

### **O RAZRJEŠENJU ČLANA I TAJNICE POVJERENSTVA ZA DODJELU KONCESIJA ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

1. Razrješuje se MILAN STIPIĆ dužnosti člana Povjerenstva za dodjelu
koncesija za korištenje poljoprivrednog zemljišta u vlasništvu Republike
Hrvatske.

2. Razrješuje se Snježana Grgurić dužnosti tajnice Povjerenstva za dodjelu
koncesije za korištenje poljoprivrednog zemljišta u vlasništvu Republike
Hrvatske.

Klasa: 080-02/98-02/55
Urbroj: 50304/2-98-02
Zagreb, 12. studenoga 1998.

Predsjednik
**mr. Zlatko Mateša,** v. r.

Rješenje, NN 149/1998-1846
## Rješenje o imenovanju člana i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

### NN 149/1998 (17.11.1998.), Rješenje o imenovanju člana i tajnice Povjerenstva za dodjelu koncesija za korištenje poljoprivrednog zemljišta u vlasništvu Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 31. stavka 2. Zakona o poljoprivrednom zemljštu
("Narodne novine", broj 54/94 - pročišćeni tekst, 48/95 i 19/98), Vlada
Republike Hrvatske je na sjednici održanoj 12. studenoga 1998. godine donijela

## **RJEŠENJE**

### **O IMENOVANJU ČLANA I TAJNICE POVJERENSTVA ZA DODJELU KONCESIJA ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

1. Imenuje se SNJEŽANA GRGURIĆ članom Povjerenstva za dodjelu koncesija
za korištenje poljoprivrednog zemljišta u vlasništvu Republike Hrvatske.

2. Imenuje se Đurđica Pribilović tajnicom Povjerenstva za dodjelu koncesija
za korištenje poljoprivrednog zemljišta u vlasništvu Republike Hrvatske.

Klasa: 080-02/98-01/111
Urbroj: 50304/2-98-02
Zagreb, 12. studenoga 1998.

Predsjednik
**mr. Zlatko Mateša,** v. r.

Rješenje, NN 149/1998-1847
## Rješenje o odobrenju prospekta o izdavanju dionica javnom ponudom Slatinskoj banci d.d. iz Slatine

### NN 149/1998 (17.11.1998.), Rješenje o odobrenju prospekta o izdavanju dionica javnom ponudom Slatinskoj banci d.d. iz Slatine

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. točke 2. i članka 20. stavka
1. i 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske (u daljnjem
tekstu: Komisija), temeljem zahtjeva SLATINSKE BANKE d.d. Slatina, Vladimira
Nazora 2, za odobrenje prospekta o izdavanju redovnih dionica na ime javnom
ponudom, na sjednici održanoj 3. studenog 1998. godine donijela je sljedeće

## **RJEŠENJE**

### **O ODOBRENJU PROSPEKTA O IZDAVANJU DIONICA JAVNOM PONUDOM**

1. SLATINSKOJ BANCI d.d. Slatina, Vladimira Nazora 2, odobrava se prospekt
o izdavanju 40.000 redovnih dionica na ime, četvrte emisije serije A, javnom
ponudom, ukupne vrijednosti 16.000.000,00 kuna, nominalne vrijednosti 400,00
kuna po dionici.

2. Ovo rješenje objavit će se u "Narodnim novinama".

Klasa: UP/I-450-08/98-01/107
Urbroj: 567-01/97-6
Zagreb, 3. studenoga 1998.

Predsjednik Komisije
**Ivica Smiljan,** v. r.

Rješenje, NN 149/1998-1848
## Rješenje o davanju suglasnosti na Pravilnik o uvjetima za uvrštenje u kotaciju Tržišta Varaždinskog tržišta vrijednosnica d.d. za poslovanje uređenog javnog tržišta

### NN 149/1998 (17.11.1998.), Rješenje o davanju suglasnosti na Pravilnik o uvjetima za uvrštenje u kotaciju Tržišta Varaždinskog tržišta vrijednosnica d.d. za poslovanje uređenog javnog tržišta

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje: Komisija),
temeljem odredbe članka 43. stavak 4. Zakona o izdavanju i prometu vrijednosnim
papirima ("Narodne novine" broj 107/95, dalje: Zakon), postupajući po zahtjevu
Varaždinskog tržišta vrijednosnica d.d. za poslovanje uređenog javnog tržišta,
Varaždin, Kapucinski trg 2/I, za davanje suglasnosti na Pravilnik o uvjetima
za uvrštenje u kotaciju Tržišta, na sjednici održanoj 3. studenog 1998.
godine, donijela je sljedeće

## **RJEŠENJE**

1. Daje se suglasnost na Pravilnik o uvjetima za uvrštenje u kotaciju
Tržišta, koji je Varaždinsko tržište vrijednosnica d.d. za poslovanje uređenog
javnog tržišta, Varaždin, Kapucinski trg 2/I, donijelo 16. listopada 1998.
godine.

2. Ovo rješenje objavljuje se u "Narodnim novinama."

Klasa: 450-08/98-01/128
Urbroj: 567-03/98-7
Zagreb, 3. studenoga 1998.

Predsjednik Komisije
**Ivica Smiljan,** v. r.

Rješenje, NN 149/1998-1850
## Odluka o odlikovanju crkvenih i državnih dostojnika, službenika ministarstava, županijskih, gradskih i općinskih vlasti

### NN 150/1998 (19.11.1998.), Odluka o odlikovanju crkvenih i državnih dostojnika, službenika ministarstava, županijskih, gradskih i općinskih vlasti

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95), donosim

## **ODLUKU**

kojom se

### ***crkveni i državni dostojnici, službenici ministarstava, županijskih, gradskih i općinskih vlasti***

odlikuju

za izniman doprinos u pripremi i provedbi drugog državnog i pastoralnog
posjeta Svetog Oca Ivana Pavla II. Republici Hrvatskoj, 2., 3., i 4. listopada
1998. godine.

### **VELEREDOM KRALJICE JELENE S LENTOM I DANICOM**

1. kardinal Franjo Kuharić

### **VELEREDOM KRALJA DMITRA ZVONIMIRA S LENTOM I DANICOM**

1. nadbiskup Josip Bozanić

2. nadbiskup Ante Jurić

### **REDOM KNEZA TRPIMIRA S OGRLICOM I DANICOM**

1. general bojnik Ljubo Ćesić

2. dr. Jure Radić

### **REDOM KNEZA BRANIMIRA S OGRLICOM**

1. biskup Marin Barišić

2. prelat Juraj Batelja

3. Želimir Kramarić

4. biskup Marin Srakić

### **REDOM KNEZA DOMAGOJA S OGRLICOM**

1. Joško Morić

2. Ivan Penić

### **REDOM BANA JELAČIĆA**

1. pukovnik Ivan Čikara

### **REDOM ANTE STARČEVIĆA**

1. Marijan Perković

2. Davor Rajčić

3. dr. Ivo Sanader

### **REDOM DANICE HRVATSKE S LIKOM MARKA MARULIĆA**

1. Zlatko Canjuga

2. Svetinka Svirčić

### **REDOM DANICE HRVATSKE S LIKOM BLAŽA LORKOVIĆA**

1. Branimir Pasecky

2. Ivan Petrović

3. bojnik Ljubo Vukoja

### **REDOM DANICE HRVATSKE S LIKOM KATARINE ZRINSKE**

1. biskup Marin Barišić

2. prelat Juraj Batelja

3. msgr. Mijo Gabrić

4. nadbiskup Ante Jurić

5. kardinal Franjo Kuharić

6. dr. Zvonimir Kurečić

7. don Josip Lončar

8. Marina Matulović-Dropulić

9. fra Serafin Franjo Sabol

10. biskup Marin Srakić

11. prelat Vladimir Stanković

### **REDOM HRVATSKOG TROLISTA**

1. Igor Božiković

2. Zlatko Canjuga

3. dr. Slobodan Dešković

4. dr. Branimir Lukšić

5. Boris Ordulj

6. poručnik Branko Oreč

7. Branimir Pasecky

### **REDOM HRVATSKOG PLETERA**

1. mr. Božo Biškupić

2. Želimir Hitrec

3. Matija Ilijanić

4. don Josip Lončar

5. mr. Željko Lužavec

6. dr. Željko Reiner

### **SPOMENICOM DOMOVINSKE ZAHVALNOSTI**

1. nadbiskup Josip Bozanić

2. msgr. Mijo Gabrić

3. Zvonimir Hrgović

4. nadbiskup Ante Jurić

5. kardinal Franjo Kuharić

6. dr. Zvonimir Kurečić

7. Ivan Papić

8. fra Serafin Franjo Sabol

9. prelat Vladimir Stanković

10. Ivan Škarić

11. mr. Davorin Tepeš

Broj 01-051-98-2-2/1
Zagreb, 19. listopada 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 150/1998-1853
## Uredba o izmjenama Uredbe o osnivanju Hrvatskog centra za mine

### NN 150/1998 (19.11.1998.), Uredba o izmjenama Uredbe o osnivanju Hrvatskog centra za mine

# **VLADA REPUBLIKE HRVATSKE**

Na temelju članka 12. stavka 2. Zakona o ustanovama ("Narodne novine",
broj 76/93), a u svezi sa člankom 4. stavkom 5. Zakona o razminiranju ("Narodne
novine", br. 19/96 i 86/98), Vlada Republike Hrvatske je na sjednici održanoj
12. studenoga 1998. godine, donijela

## **UREDBU**

### **O IZMJENAMA UREDBE O OSNIVANJU HRVATSKOG CENTRA ZA MINE**

Članak 1.

U Uredbi o osnivanju Hrvatskog centra za mine ("Narodne novine", br.
24/98 i 32/98), naziv Uredbe mijenja se i glasi: "Uredba o osnivanju Hrvatskog
centra za razminiranje".

Članak 2.

Članak 1. stavak 1. mijenja se i glasi: "Ovom Uredbom osniva se javna
ustanova pod nazivom Hrvatski centar za razminiranje".

Članak 3.

U cijelom tekstu Uredbe riječi: "Hrvatski centar za mine", zamjenjuju
se riječima: "Hrvatski centar za razminiranje", u odgovarajućem padežu.

Članak 4.

Ova Uredba stupa na snagu danom objave u "Narodnim novinama".

Klasa: 023-03/98-02/05
Urbroj: 5030109-98-5
Zagreb, 12. studenoga 1998.

Predsjednik
**mr. Zlatko Mateša,** v. r.

Uredba, NN 150/1998-1854
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke - regija Nordrhein-Westfalen i Niedersachsen

### NN 150/1998 (19.11.1998.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Savezne Republike Njemačke - regija Nordrhein-Westfalen i Niedersachsen

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", br. 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ SAVEZNE REPUBLIKE NJEMAČKE - REGIJA NORDRHEIN-WESTFALEN I NIEDERSACHSEN**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Savezne Republike Njemačke - regija Nordrhein-Westfalen
i Niedersachsen.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Savezne Republike
Njemačke - regija Nordrhein-Westfalen i Niedersachsen.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjene ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 70°C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove Naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Savezne Republike Njemačke - regija Nordrhein-Westfalen ("Narodne novine"
br. 145/98).

III.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/98-01/80
Urbroj: 525-01-98-01/DL
Zagreb, 5. studenoga 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 150/1998-1855
## Ispravak Priopćenja Ustavnog suda Republike Hrvatske broj U-VII-842/1998

### NN 150/1998 (19.11.1998.), Ispravak Priopćenja Ustavnog suda Republike Hrvatske broj U-VII-842/1998

U "Narodnim novinama", broj 140/1998. objavljeno je Priopćenje Ustavnog
suda Republike Hrvatske broj U-VII-842/1998. u kojem su ustanovljene pogreške
pa se daje

## **ISPRAVAK**

### **PRIOPĆENJA USTAVNOG SUDA REPUBLIKE HRVATSKE BROJ U-VII-842/1998.**

Prilikom uspoređivanja objavljenog teksta sa njegovim izvornikom ustanovljene
su pogreške.

Pod IV. u prvom retku umjesto riječi "njegove" treba stajati riječ "njezine",
a u četvrtom retku umjesto "SDP-a" treba stajati "SDP-u"; u t. 4. prvom
retku umjesto riječi "obratio" treba stajati riječ "obratila", a u dvanaestom
retku iza riječi "samouprave" umjesto zareza dolazi točka i briše se tekst
"kao i shodnom primjenom svog ovlaštenja iz članka 31. stavka 1. točke
7. Zakona o izborima zastupnika u Sabor Republike Hrvatske ("Narodne novine",
br: 22/92, 1/93, 30/93 - pročišćeni tekst, 11/94, 68/95 i 108/96).

**NAPOMENA:** Izvršena je ispravka na web stranici u broju 140.

Broj: Su-15/1998-121
Zagreb, 12. studenoga 1998.

Glavni tajnik
**Josip Bedrač,** v. r.

Ostalo, NN 150/1998-1857
## Ispravak Odluke o izdavanju numizmatičkih kompleta kovanog novca Republike Hrvatske kuna i lipa s oznakom godine kovanja "1998.

### NN 150/1998 (19.11.1998.), Ispravak Odluke o izdavanju numizmatičkih kompleta kovanog novca Republike Hrvatske kuna i lipa s oznakom godine kovanja "1998.

Nakon izvršenog uspoređivanja s izvornim tekstom, utvrđena je tiskarska
pogreška u Odluci o izdavanju numizmatičkih kompleta kovanog novca Republike
Hrvatske kuna i lipa s oznakom godine kovanja "1998.", objavljenoj u "Narodnim
novinama", broj 147 od 12. studenoga 1998. godine, te se daje

## **ISPRAVAK**

### **ODLUKE O IZDAVANJU NUMIZMATIČKIH KOMPLETA KOVANOG NOVCA REPUBLIKE HRVATSKE KUNA I LIPA S OZNAKOM GODINE KOVANJA "1998."**

U točci 1. i 4. umjesto godine kovanja "1988." treba stajati godina
kovanja "1998."

**NAPOMENA:** Izvršena je ispravka na web stranici u broju 147.

Urbroj: 50501-98-957
Zagreb, 16. studenoga 1998.

Glavni i odgovorni urednik
**Marijan Prus,** v. r.

Ostalo, NN 150/1998-1858
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 151/1998 (23.11.1998.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# **VLADA REPUBLIKE HRVATSKE**

Na temelju članka 7. Zakona o carinskoj tarifi ("Narodne novine", br.
49/96 i 80/96), Vlada Republike Hrvatske je na sjednici održanoj 19. studenoga
1998. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih i
prehrambenih proizvoda iz ovih tarifnih oznaka iz Dodatka A Carinske tarife
mijenja se i iznosi:

|  |  |  |  |  |
| --- | --- | --- | --- | --- |
| **Tarifni  broj     Carinske      tarife** | **Tarifna      oznaka** | **Naziv** | **Mjerna       jedinica** | **Svota carine  u kunama  po mjernoj  jedinici** |
| 07.01 |  | Krumpir, svježi ili rashlađeni: |  |  |
|  | 0701.10 | - Sjemenski | kg | 1.10 |
| 07.02 | 0702.00 | Rajčica, svježa ili rashlađena | kg | 0.00 |
| 07.04 |  | Kupus, cvjetača, koraba, kelj    i slično kupusno jestivo    povrće, svježe ili rashlađeno: |  |  |
|  | 0704.10 | - Cvjetača i prokule | kg | 0.80 |
|  | 0704.20 | - Kelj pupčar | kg | 0.80 |
|  | 0704.90 | - Ostalo: |  |  |
|  | 0704.909 | --- ostalo | kg | 0.80 |

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 89/98, 90/98, 98/98, 120/98, 122/98, 129/98, 132/98, 140/98 i 145/98),
za tarifne oznake navedene u ovoj Odluci.

III.

Ova Odluka stupa na snagu četvrtog dana od dana objave u "Narodnim novinama".

Klasa: 413-01/96-03/02
Urbroj: 5030116-98-43
Zagreb, 19. studenoga 1998.

Predsjednik
**mr. Zlatko Mateša,** v. r.

Odluka, NN 151/1998-1859
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Naredba o proglašenju područja zaraženih karantenskom štetočinjom bilja - Erwinia amylovora (Burill) Winslow et al.

### NN 151/1998 (23.11.1998.), Naredba o proglašenju područja zaraženih karantenskom štetočinjom bilja - Erwinia amylovora (Burill) Winslow et al.

# MINISTARSTVO POLJOPRIVREDE I ŠUMARSTVA

Na temelju članka 25. stavka 5. Zakona o zaštiti bilja ("Narodne novine",
br. 10/94), ministar poljoprivrede i šumarstva donosi

## **NAREDBU**

### **O PROGLAŠENJU PODRUČJA ZARAŽENIH KARANTENSKOM ŠTETOČINJOM BILJA - *Erwinia amylovora* (Burill) Winslow et al.**

I.

Radi sprečavanja širenja bakterijske paleži - *Erwinia amylovora*
(Burill) Winslow et al., područja županija Osječko-baranjske, Vukovarsko-srijemske,
Požeško-slavonske, Brodsko-posavske i Virovitičko-podravske, proglašavaju
se karantenskim područjima.

II.

Promet i proizvodnja sadnog materijala proizvedenog u karantenskim područjima
navedenim u točki I. ove Naredbe, kao i promet biljnim dijelovima, vrsta
iz rodova: merale *(Amelanchier spp.),* japanske dunje *(Chaenomeles
spp.),* dunjarice *(Cotoneaster spp.)*, gloga *(Crataegus*
spp.), dunje *(Cydonia spp.),* japanske mušmule *(Eriobotrya*
spp), jabuke *(Malus* spp.), mušmule *(Mespilus* spp.), glogovice*(Pyracantha* spp.), kruške *(Pyrus* spp.), oskoruše *(Sorbus*
spp.) i *Stranvaesia* spp., obavlja se pod uvjetima određenim u Naredbi
o poduzimanju mjera za sprečavanje širenja i iskorjenjivanje bakterijske
paleži - *Erwinia amylovora* (Burill) Winslow et al.

Promet plodovima vrsta navedenih u podtočki 1. ove točke smije se obavljati
isključivo u novoj ambalaži.

III.

Radi sprečavanja širenja i iskorjenjivanja bakterijske paleži poduzimaju
se mjere propisane u Naredbi o poduzimanju mjera za sprečavanje širenja
i iskorjenjivanje bakterijske paleži - *Erwinia amylovora* (Burill)
Winslow et al.

IV.

Stupanjem na snagu ove Naredbe prestaje važiti Naredba o proglašenju
područja zaraženih karantenskom štetočinjom bilja - *Erwinia amylovora*(Burill) Winslow et al. ("Narodne novine", br. 88/96).

Ova Naredba stupa na snagu danom objave u "Narodnim novinama".

Klasa: 011-2/98-1/101
Urbroj: 525-08-98-1
Zagreb, 13. studenoga 1998.

Ministar:
**mr. Zlatko Dominiković,** v. r.

Naredba, NN 151/1998-1861
## Zakon o prestanku važenja Zakona o osiguranju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

### NN 152/1998 (24.11.1998.), Zakon o prestanku važenja Zakona o osiguranju sredstava, ostvarivanju prava i načinu isplate minimalnih plaća i naknada određenim fizičkim i pravnim osobama

# **ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O PRESTANKU VAŽENJA ZAKONA O OSIGURANJU SREDSTAVA, OSTVARIVANJU PRAVA I NAČINU ISPLATE MINIMALNIH PLAĆA I NAKNADA ODREĐENIM FIZIČKIM I PRAVNIM OSOBAMA**

Proglašavam Zakon o prestanku važenja Zakona o osiguranju sredstava,
ostvarivanju prava i načinu isplate minimalnih plaća i naknada određenim
fizičkim i pravnim osobama, koji je donio Zastupnički dom Hrvatskoga državnog
sabora na sjednici 12. studenoga 1998.

Broj: 081-98-2072/1
Zagreb, 18. studenoga 1998.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O PRESTANKU VAŽENJA ZAKONA O OSIGURANJU SREDSTAVA, OSTVARIVANJU PRAVA I NAČINU ISPLATE MINIMALNIH PLAĆA I NAKNADA ODREĐENIM FIZIČKIM I PRAVNIM OSOBAMA**

Članak 1.

Zakon o osiguranju sredstava, ostvarivanju prava i načinu isplate minimalnih
plaća i naknada određenim fizičkim i pravnim osobama ("Narodne novine",
br. 109/93.), prestaje važiti.

Članak 2.

Obveze po kreditima odobrenih pravnim i fizičkim osobama (dospjele obveze,
glavnica i kamata), prema državnom proračunu u iznosu od 319.133.749,94
kune i prema Hrvatskom zavodu za zapošljavanje u iznosu od 311.614.894,28
kuna, u cijelosti se otpisuju.

Članak 3.

Ovaj Zakon stupa na snagu osmog dana od dana objave u "Narodnim novinama.

Klasa: 120-02/98-01/08
Zagreb, 12. studenoga 1998.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hvatskoga državnog sabora
**akademik** **Vlatko Pavletić,** v. r.

Zakon, NN 152/1998-1863
## Uredba o izmjeni Uredbe o osnivanju Zavoda za sjemenarstvo i rasadničarstvo osiguranju

### NN 152/1998 (24.11.1998.), Uredba o izmjeni Uredbe o osnivanju Zavoda za sjemenarstvo i rasadničarstvo osiguranju

# **VLADA REPUBLIKE HRVATSKE**

Na temelju članka 3. Zakona o sjemenu, sadnom materijalu i priznavanju
sorti poljoprivrednog bilja ("Narodne novine", broj 131/97) i članka 12.
stavka 2. Zakona o ustanovama ("Narodne novine", br. 76/93 i 29/97), Vlada
Republike Hrvatske je na sjednici održanoj 19. studenoga 1998. godine,
donijela

## **UREDBU**

### **O IZMJENI UREDBE O OSNIVANJU ZAVODA ZA SJEMENARSTVO I RASADNIČARSTVO**

Članak 1.

U Uredbi o osnivanju Zavoda za sjemenarstvo i rasadničarstvo ("Narodne
novine", broj 44/98) u članku 9. stavku 1. iznos od "10.237.500,00" zamjenjuje
se iznosom od "200.000,00".

Članak 2.

Ova Uredba stupa na snagu danom objave u "Narodnim novinama".

Klasa: 320-11/98-01/01
Urbroj: 5030116-98-3
Zagreb, 19. studenoga 1998.

Predsjednik
**mr. Zlatko Mateša,** v. r.

Uredba, NN 152/1998-1864
## Rješenje o razrješenju dr. Nenada Javornika položaja savjetnika potpredsjednika Vlade Republike Hrvatske

### NN 152/1998 (24.11.1998.), Rješenje o razrješenju dr. Nenada Javornika položaja savjetnika potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 8. stavka 2. Uredbe o Stručnoj službi Vlade
Republike Hrvatske ("Narodne novine", broj 52/90), Vlada Republike Hrvatske
je na sjednici održanoj 19. studenoga 1998. godine donijela

## **RJEŠENJE**

### **O RAZRJEŠENJU SAVJETNIKA POTPREDSJEDNIKA VLADE REPUBLIKE HRVATSKE**

Razrješuje se dr. NENAD JAVORNIK položaja savjetnika potpredsjednika
Vlade Republike Hrvatske.

Klasa: 080-02/98-02/84
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1865
## Rješenje o razrješenju mr. Sanje Mikloš položaja savjetnice potpredsjednika Vlade Republike Hrvatske

### NN 152/1998 (24.11.1998.), Rješenje o razrješenju mr. Sanje Mikloš položaja savjetnice potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 8. stavka 2. Uredbe o Stručnoj službi Vlade
Republike Hrvatske ("Narodne novine", broj 52/90), Vlada Republike Hrvatske
je na sjednici održanoj 19. studenoga 1998. godine donijela

## **RJEŠENJE**

### **O RAZRJEŠENJU SAVJETNICE POTPREDSJEDNIKA VLADE REPUBLIKE HRVATSKE**

Razrješuje se mr. SANJA MIKLOŠ položaja savjetnice potpredsjednika Vlade
Republike Hrvatske s danom 14. studenoga 1998., radi odlaska na novu dužnost.

Klasa: 080-02/98-02/81
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1866
## Rješenje o razrješenju Ariane Krhen položaja savjetnice potpredsjednika Vlade Republike Hrvatske

### NN 152/1998 (24.11.1998.), Rješenje o razrješenju Ariane Krhen položaja savjetnice potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 8. stavka 2. Uredbe o Stručnoj službi Vlade
Republike Hrvatske ("Narodne novine", broj 52/90), Vlada Republike Hrvatske
je na sjednici održanoj 19. studenoga 1998. godine donijela

## **RJEŠENJE**

### **O RAZRJEŠENJU SAVJETNICE POTPREDSJEDNIKA VLADE REPUBLIKE HRVATSKE**

Razrješuje se ARIANA KRHEN položaja savjetnice potpredsjednika Vlade
Republike Hrvatske s danom 14. studenoga 1998., radi odlaska na novu dužnost.

Klasa: 080-02/98-02/82
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1867
## Rješenje o razrješenju Dubravke Kocijan Hercigonja položaja savjetnice potpredsjednika Vlade Republike Hrvatske

### NN 152/1998 (24.11.1998.), Rješenje o razrješenju Dubravke Kocijan Hercigonja položaja savjetnice potpredsjednika Vlade Republike Hrvatske

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 8. stavka 2. Uredbe o Stručnoj službi Vlade
Republike Hrvatske ("Narodne novine", broj 52/90), Vlada Republike Hrvatske
je na sjednici održanoj 19. studenoga 1998. godine donijela

## **RJEŠENJE**

### **O RAZRJEŠENJU SAVJETNICE POTPREDSJEDNIKA VLADE REPUBLIKE HRVATSKE**

Razrješuje se DUBRAVKA KOCIJAN HERCIGONJA položaja savjetnice potpredsjednika
Vlade Republike Hrvatske.

Klasa: 080-02/98-02/83
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1868
## Rješenje o razrješenju dijela članova Upravnog odbora Javnog poduzeća "Hrvatska pošta i telekomunikacije

### NN 152/1998 (24.11.1998.), Rješenje o razrješenju dijela članova Upravnog odbora Javnog poduzeća "Hrvatska pošta i telekomunikacije

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 10. stavka 1. Zakona o osnivanju javnog
hrvatskog poštanskog i telekomunikacijskog poduzeća ("Narodne novine",
br. 42/90, 61/91 i 109/93), Vlada Republike Hrvatske je na sjednici održanoj
19. studenoga 1998. godine donijela

## **RJEŠENJE**

### **O RAZRJEŠENJU DIJELA ČLANOVA UPRAVNOG ODBORA JAVNOG PODUZEĆA "HRVATSKA POŠTA I TELEKOMUNIKACIJE"**

Razrješuju se dužnosti članovi Upravnog odbora Javnog poduzeća "Hrvatska
pošta i telekomunikacije":

- dr. JURICA PAVELIĆ

- dr. KREŠIMIR ĆOSIĆ

- IVAN MILAS.

Klasa: 080-02/98-02/85
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1869
## Rješenje o imenovanju dijela članova Upravnog odbora Javnog poduzeća "Hrvatska pošta i telekomunikacije

### NN 152/1998 (24.11.1998.), Rješenje o imenovanju dijela članova Upravnog odbora Javnog poduzeća "Hrvatska pošta i telekomunikacije

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 10. stavka 1. Zakona o osnivanju javnog
hrvatskog poštanskog i telekomunikacijskog poduzeća ("Narodne novine",
br. 42/90, 61/91 i 109/93), Vlada Republike Hrvatske je na sjednici održanoj
19. studenoga 1998. godine donijela

## **RJEŠENJE**

### **O IMENOVANJU DIJELA ČLANOVA UPRAVNOG ODBORA JAVNOG PODUZEĆA "HRVATSKA POŠTA I TELEKOMUNIKACIJE"**

Za članove Upravnog odbora Javnog poduzeća "Hrvatska pošta i telekomunikacije"
imenuju se:

- DAVOR KIRN

- mr. VLADIMIR LEBINAC

- prof. dr. MARIJAN KUNŠTIĆ.

Klasa: 080-02/98-01/192
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1870
## Rješenje o imenovanju dr. Josipa Stipanova glavnim ravnateljem Nacionalne i sveučilišne knjižnice u Zagrebu

### NN 152/1998 (24.11.1998.), Rješenje o imenovanju dr. Josipa Stipanova glavnim ravnateljem Nacionalne i sveučilišne knjižnice u Zagrebu

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike Hrvatske ("Narodne
novine", broj 101/98) i članka 18. stavka 2. Zakona o knjižnicama ("Narodne
novine", br. 105/97 i 5/98), Vlada Republike Hrvatske je na sjednici održanoj
19. studenoga 1998. godine donijela

## **RJEŠENJE**

### **O IMENOVANJU GLAVNOG RAVNATELJA NACIONALNE I SVEUČILIŠNE KNJIŽNICE U ZAGREBU**

Imenuje se dr. JOSIP STIPANOV glavnim ravnateljem Nacionalne i sveučilišne
knjižnice u Zagrebu.

Klasa: 080-02/98-01/193
Urbroj: 50304/2-98-01
Zagreb, 19. studenoga 1998.

Predsjednik
**mr. Zlatko Mateša,** v. r.

Rješenje, NN 152/1998-1871
## Obvezatne upute broj OLS-I za pripremu i provođenje izbora za članove predstavničkog tijela jedinice lokalne samouprave Općinskog vijeća Općine Mače koja se nalazi u Županiji Krapinsko--zagorskoj na i

### NN 152/1998 (24.11.1998.), Obvezatne upute broj OLS-I za pripremu i provođenje izbora za članove predstavničkog tijela jedinice lokalne samouprave Općinskog vijeća Općine Mače koja se nalazi u Županiji Krapinsko--zagorskoj na i

# **IZBORNO POVJERENSTVO REPUBLIKE HRVATSKE**

Na osnovu članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", broj 90/92, 69/95, 59/96 i 63/96, Izborno povjerenstvo
Republike Hrvatske propisuje

## **OBVEZATNE UPUTE BROJ OLS-I**

Pripreme i provođenje izbora za članove predstavničkog tijela jedinice
lokalne samouprave Općinskog vijeća Općine Mače koja se nalazi u Županiji
Krapinsko-zagorskoj na izborima za dan 20. prosinca 1998. godine vršit
će se primjenom Obvezatnih uputa Izbornog povjerenstva Republike Hrvatske
i to:

1. Obvezatne upute OLS-I obrascima za provođenje izbora za članove predstavničkih
tijela jedinice lokalne samouprave, odnosno jedinice lokalne uprave i samouprave
("Narodne novine", broj 16/97 i 19/97).

2. Obvezatne upute OLS-III o obrascima za provođenje izbora za članove
predstavničkih tijela jedinice lokalne samouprave, odnosno jedinice lokalne
uprave i samouprave ("Narodne novine", broj 17/97 i 25/97).

3. Obvezatne upute OLS-IV o promatračima i načinu promatranja rada tijela
za provođenje izbora za članove predstavničkih tijela jedinice lokalne
samouprave, odnosno jedinice lokalne uprave i samouprave ("Narodne novine",
broj 19/97, 36/97).

4. Obvezatne upute OLS-V o korištenju stručnih naziva i akademskih stupnjeva
kandidata ("Narodne novine", broj 21/97).

5. Obvezatne upute OLS-VI o odustanku od kandidature za izbor članova
predstavničkih tijela jedinice lokalne samouprave, odnosno jedinice lokalne
uprave i samouprave ("Narodne novine", broj 21/97).

6. Obvezatne upute OLS-VII o načinu glasovanja nepismenih osoba, osoba
s tjelesnom manom, te osoba koje se nalaze u bolnici, invalidnih, bolesnih
i nepokretnih osoba ("Narodne novine", broj 21/97).

7. Obvezatne upute OLS-VIII o načinu rada biračkog odbora za provođenje
izbora za članove predstavničkih tijela jedinice lokalne samouprave, odnosno
jedinice lokalne uprave i samouprave ("Narodne novine", broj 21/97).

Klasa: 013-01/98-01/01
Urbroj: 599-01/98-3
Zagreb, 16. studenoga 1998.

Predsjednik **Ivan Mrkonjić,** v. r.

Uputa, NN 152/1998-1872
## Uredba o određivanju granice pomorskog dobra na dijelu k.o. Gruž

### NN 153/1998 (26.11.1998.), Uredba o određivanju granice pomorskog dobra na dijelu k.o. Gruž

# **VLADA REPUBLIKE HRVATSKE**

Na temelju članka 50. stavka 6. Pomorskog zakonika ("Narodne novine",
br. 17/94, 74/94 i 43/96), Vlada Republike Hrvatske je na sjednici održanoj
12. studenoga 1998. godine, donijela

## **UREDBU**

### **O ODREĐIVANJU GRANICE POMORSKOG DOBRA NA DIJELU K.O. GRUŽ**

Članak 1.

Ovom Uredbom određuje se granica pomorskog dobra na dijelu k.o. Gruž
na prostoru uvale Sumratin.

Članak 2.

Granica pomorskog dobra prolazi sjevernim dijelom č.z. 1226/2, 1076/1,
1075/1, 915/1, 919/1, nastavlja istočnim dijelom č.z. 911/1, 905/1, 904/2,
898/1, jugoistočnim dijelom č.z. 848/5, te nastavlja sjeveroistočnim dijelom
č.z. 848/27, jugozapadnim dijelovima č.zgr. 385 i č.z. 1226/4 i 1286 k.o.
Gruž, sve kako je označeno u grafičkom prilogu na kopiji katastarskog plana
broj lista 11. i 19.

Članak 3.

Grafički prilozi iz članka 2. ove Uredbe sastavni su dio Uredbe, a ne
objavljuju se u "Narodnim novinama".

Članak 4.

Na temelju ove Uredbe nadležna tijela izvršit će potrebne radnje u svezi
evidencije pomorskog dobra.

Članak 5.

Ova Uredba stupa na snagu osmog dana od dana objave u "Narodnim novinama".

Klasa: 934-01/98-01/21
Urbroj: 5030116-98-2
Zagreb, 12. studenoga 1998.

Predsjednik
**mr. Zlatko Mateša,** v. r.

Uredba, NN 153/1998-1875